SAFE er en internet­sikkerheds­pakke, som du kan installere på din computer, smart­phone eller tablet. Den indeholder en bred vifte af funktioner og arbejder automatisk i bag­grunden uden at gøre enheden lang­sommere. Virusbeskyttelse beskytter din enhed mod programmer, der kan stjæle personlige oplysninger, skade din enhed eller bruge den til ulovlige formål. Virus­beskyttelse håndterer som standard alle skadelige filer, så snart den finder dem, så de ikke kan forårsage skade. Soft­waren scanner automatisk dine lokale hard­diske, flytbare medier (for eksempel bærbare drev eller dvd’er) og indhold, som du down­loader. Browserbeskyttelse hjælper dig med at bruge internettet sikkert ved at give web­steder sikkerheds­bedømmelser i din browser og blokere adgang til web­steder, der er vurderet som skadelige. Bankbeskyttelse tilføjer et ekstra sikkerheds­lag, som forhindrer angribere i at forstyrre dine fortrolige trans­aktioner og beskytter dig mod skadelige aktiviteter, når du tilgår din online­bank eller foretager trans­aktioner online. SAFE leveres også med en Forældre­kontrol, du kan bruge til at styre, hvornår og hvor længe dit barn kan bruge enheden. På smart­phones og tablets kan du bruge funktionen Forældre­kontrol til blokere web­steder, der indeholder upassende indhold. Du kan også bruge Program­styring til at beskytte børn mod at bruge nye apps, indtil du god­kender dem.